ananddey/assamese-wiki-corpus huggingface dataset:
খাৰু

খাৰু পৰম্পৰাগতভাৱে হাতত পিন্ধা কঠিন ঘূৰণীয়া অলংকাৰ যিবোৰ সাধাৰণতে বিভিন্ন ধাতু, কাঠ, কাঁচ বা প্লাষ্টিকৰ পৰা তৈয়াৰ কৰা হয়। এই অলংকাৰবোৰ ভাৰত উপমহাদেশ, দক্ষিণ-পূব এছিয়া, আৰব উপদ্বীপ, আফ্ৰিকা আদি অঞ্চলৰ মহিলাসকলে বেছিকৈ পিন্ধে। ভাৰত, বাংলাদেশ, পাকিস্তান, নেপাল, শ্ৰীলংকাআদি এছিয়াৰ অন্যান্য দেশত বিয়াত কাঁচৰ খাৰু পিন্ধা কইনা দেখিবলৈ পোৱাটো সাধাৰণ কথা। খাৰু সৰু ছোৱালীয়েও পিন্ধিব পাৰে, আৰু সোণ বা ৰূপৰ খাৰু শিশুৰ বাবেও লোৱা হয়।। কিছুমান পুৰুষ-মহিলাই বাহুত বা হাতৰ সৰুগাঁঠিত কদা বা কাৰা নামৰ একক খাৰু পিন্ধে। অসমত প্ৰাচীন কালৰে পৰা পুৰুষ আৰু নাৰী উভয়ে খাৰু পিন্ধিছিল। তিৰোতাসকলে হাতত মুঠিখাৰু পিন্ধিছিল।

চূড়া খাৰু হৈছে এক প্ৰকাৰৰ খাৰু যিটো হিন্দু/শিখ পাঞ্জাবী মহিলাসকলে বিয়াৰ দিনা পিন্ধে। ই শিলৰ কামৰ সৈতে বগা আৰু ৰঙা খাৰুৰ এটা গোট। পৰম্পৰা অনুসৰি এগৰাকী মহিলাই নিজৰ খাৰু নিজে কিনি পিন্ধিব নাপায়।

ভাৰতৰ উত্তৰ প্ৰদেশৰ ফিৰোজাবাদ ভাৰতৰ সৰ্বাধিক বেংগল উৎপাদনকাৰী দেশ।

ইতিহাস

সমগ্ৰ ভাৰতীয় উপমহাদেশৰ একাধিক প্ৰত্নতাত্ত্বিক স্থানৰ পৰা সাগৰীয় খোলা, তাম, ব্ৰঞ্জ, সোণ, এগেট, চলচিডনি আদিৰ পৰা তৈয়াৰী খাৰু খনন কৰি পোৱা হৈছে। বৰ্তমানৰ পাকিস্তানৰ মহেঞ্জো-দাৰো প্ৰত্নতাত্ত্বিক স্থান (খ্ৰীষ্টপূৰ্ব ২৬০০)ৰ পৰা বাওঁহাতত খাৰু পিন্ধা এগৰাকী নৃত্যশিল্পী ছোৱালীৰ মূৰ্তি খনন কৰা হৈছে। প্ৰাচীন ভাৰতত খাৰুৰ আন প্ৰাৰম্ভিক উদাহৰণসমূহ হ'ল মাহুৰঝাৰীৰ খননৰ পৰা তামৰ নমুনা, তাৰ পিছত মৌৰ্য সাম্ৰাজ্যৰ (খ্ৰীষ্টপূৰ্ব ৩২২–১৮৫) সজ্জিত খাৰু আৰু ঐতিহাসিক স্থান তক্ষশীলাত (খ্ৰীষ্টপূৰ্ব ষষ্ঠ শতিকা) পোৱা সোণৰ খাৰুৰ নমুনা। সোণ, ৰূপ, প্লেটিনাম, কাঁচ, কাঠ, লৌহ ধাতু, প্লাষ্টিক আদি অসংখ্য মূল্যৱান ধাতুৰ লগতে অমূল্য সামগ্ৰীৰে তৈয়াৰ কৰা হয়। সাগৰীয় শামূকৰ খোলাৰ পৰা তৈয়াৰী খাৰু, যিবোৰ বগা ৰঙৰ, বিবাহিত বঙালী আৰু উড়িয়া হিন্দু মহিলাসকলে পিন্ধে। বিশেষকৈ অসম আৰু বংগৰ মহিলা আৰু ছোৱালীয়ে এটা বিশেষ ধৰণৰ খাৰু পিন্ধে, যিটো ব্যয়বহুল সোণৰ খাৰুৰ বিকল্প হিচাপে ব্যৱহাৰ কৰা হয়, আৰু ইয়াক ব্ৰঞ্জৰ খাৰুত এটা পাতল সোণৰ পাত (১–৩ গ্ৰামৰ ভিতৰত ওজন) তাপ-যান্ত্ৰিকভাৱে মিহলাই প্ৰস্তুত কৰা হয়।

সাধাৰণতে বিশ্বৰ মানুহে পিন্ধা খাৰু কেৱল হাতৰ সৰুগাঁঠিত পিন্ধা অনমনীয় গহনা। কিন্তু বহু সংস্কৃতিত, বিশেষকৈ ভাৰতীয় সংস্কৃতি আৰু বহল ভাৰতীয় উপমহাদেশৰ পৰা অহা সংস্কৃতিত খাৰু বিভিন্ন প্ৰকাৰলৈ বিকশিত হৈছে য'ত বিভিন্ন অনুষ্ঠানত বিভিন্ন ধৰণৰ ব্যৱহাৰ কৰা হয়।

তথ্যসূত্ৰ

শ্ৰেণী:অলংকাৰ
সিদল ভৰ্তা

সিদল ভৰ্তা হ'ল বাংলাদেশৰ উত্তৰাঞ্চলৰ গাইবান্ধা, ৰংপুৰ, কুড়িগ্ৰাম, লালমনিৰহাট, নীলফামাৰী, দিনাজপুৰ, ঠাকুৰগাঁও আৰু পঞ্চগড় জিলাত প্ৰচলিত এটা জনপ্ৰিয় মুখৰোচক খাদ্য। ই ভাৰতৰ কোচ-ৰাজবংশী জনগোষ্ঠীৰো প্ৰিয় খাদ্য। সাধাৰণতে মোৱা, পুঠি, গৰৈ আদি সৰু মাছৰপৰা তৈয়াৰী শুটকিৰ সৈতে কচু (বিশেষকৈ মানকচু)ৰ ঠাৰি ব্যৱহাৰ কৰি সিদল প্ৰস্তুত কৰা হয়; তাৰ পাছত বিশেষ প্ৰক্ৰিয়াৰে ইয়াক ভৰ্তাৰ উপযোগী কৰা হয়।

তথ্যসূত্ৰ

শ্ৰেণী:বাংলাদেশৰ ৰন্ধনশৈলী
শ্ৰেণী:বঙালী ৰন্ধনশৈলী
শ্ৰেণী:খাদ্য
শ্ৰেণী:কামতাপুৰ
শ্ৰেণী:অসমৰ খাদ্য
লৌহ যুগ

লৌহ যুগ (ইং: Iron Age) হৈছে ব্ৰঞ্জ যুগৰ পৰৱৰ্ত্তী কাল য’ত আধুনিক মানুহে লোৰ ব্যৱহাৰ শিকিছিল আৰু বহুলভাৱে ইয়াৰ ব্যৱহাৰ কৰিছিল। অতি কমেও ১২০০ খ্ৰী:পূ:তে এনাটলিয়াত লোৰ উৎপাদন কৰাৰ প্ৰমাণ পোৱা গৈছে।

লৌহ যুগটো লো আৰু তীখাৰ বহুল ব্যৱহাৰৰ কাৰণে জনাজাত। এই ধাতুকেইবিধৰ লগতে সমাজত হোৱা অন্যান্য পৰিৱৰ্তনবিলাকৰ ভিতৰত ভিন্নধৰণৰ কৃষিকাৰ্য, ধৰ্মীয় বিশ্বাস আৰু কলাত্মক ধাৰা আদি উল্লেখযোগ্য। পুৰাতাত্ত্বিক অৰ্থত লৌহ যুগে মানৱ সভ্যতাৰ এনে এক স্তৰক সূচায় য’ত কটা-ছিঙা কৰাৰ সঁজুলি আৰু অস্ত্ৰ-শস্ত্ৰ সাজিবলৈ লোৰ ব্যৱহাৰ কৰা হৈছিল।

লৌহ যুগৰ সাহিত্যৰ ভিতৰত হাতেলিখা পৌৰাণিক লেখনিসমূহৰ কথা উনুকিয়াব পাৰি। সংস্কৃত আৰু চীনা সাহিত্যই সেই সময়ত বিকাশ লাভ কৰিছিল। অন্যান্য লেখনিৰ ভিতৰত অভেষ্টান গাঁথা, ভাৰতীয় বেদসমূহ আৰু হিব্ৰু বাইবেলৰ আটাইতকৈ পুৰণি ভাগবোৰৰ কথা ক’ব পাৰি। আখৰৰ সূচনা আৰু লিখিত ভাষাৰ বিকাশে লৌহ যুগক ইয়াৰ পূৰ্বৱৰ্ত্তী যুগসমূহৰ পৰা পৃথক কৰিছে। লিখিত ভাষাৰ বিকাশে পৌৰাণিক সাহিত্য আৰু লিপিৱদ্ধ বুৰঞ্জীৰ জন্ম দিছিল। প্ৰশান্ত মহাসাগৰৰ দক্ষিণৰ দ্বীপপুঞ্জ, আফ্ৰিকাৰ অভ্যন্তৰীণ অঞ্চল, উত্তৰ আৰু দক্ষিণ আমেৰিকাৰ একাংশ আদি ব্ৰঞ্জ যুগৰ প্ৰভাৱ নপৰাকৈয়ে পোনপটীয়াকৈ লৌহ যুগ পাইছিল।

লৌহ যুগৰ ভাৰত

ভাৰতৰ ধাতুবিদ্যাৰ ইতিহাস খ্ৰী:পূ: ২য় সহস্ৰাব্দতে আৰম্ভ হয়। বৰ্তমান উত্তৰ প্ৰদেশৰ অন্তৰ্গত মলহাৰ, দাদুপুৰ, ৰাজা নালা কা টিলা আৰু লাহোৰাদেৱা আদি পুৰাতাত্ত্বিক থলীসমূহত খ্ৰী:পূ: ১৮০০-১২০০ ত লো ব্যৱহাৰৰ প্ৰমাণ পোৱা গৈছে। হায়দৰাবাদৰ পুৰাতাত্ত্বিক খননথলীসমূহত লৌহ যুগৰ এক সমাধিস্থল পোৱা গৈছ।
খ্ৰীষ্টপূৰ্ব ১ম সহস্ৰাব্দৰ আৰম্ভণিতে ভাৰতত লোৰ বহুল বিকাশ হৈছিল। পূব ভাৰতত খ্ৰীষ্টপূৰ্ব ১ম সহস্ৰাব্দৰ এটা লৌহকৰ্ম কেন্দ্ৰ পোৱা গৈছে। দক্ষিণ ভাৰতত খ্ৰী:পূ: ১২শ ৰ পৰা ১১শ সহস্ৰাব্দৰ ভিতৰতে লোৰ আৱিৰ্ভাব ঘটে। মৌৰ্য যুগত ধাতুবিদ্যাই প্ৰসাৰ লাভ কৰে। খ্ৰী:পূ: ৩০০-ৰ পৰা খ্ৰীষ্টিয় ২০০ চন মানৰ ভিতৰলৈ দক্ষিণ ভাৰতত উন্নতমানৰ তীখা উৎপাদন কৰিব পৰা হয়গৈ।

তথ্য সংগ্ৰহ

শ্ৰেণী:প্ৰাচীন বিশ্ব
অথৰ্বন

অথৰ্বন হিন্দু ধৰ্মৰ এজন কিংবদন্তি বৈদিক ঋষি, যিয়ে অংগিৰসৰ সৈতে অথৰ্ববেদ ৰচনা কৰা("প্ৰচলিত কথা") বুলি ধৰা হয়।
তেওঁ প্ৰথমে অগ্নিযজ্ঞ বা যজ্ঞৰ প্ৰতিষ্ঠা কৰা বুলিও কোৱা হয়। কেতিয়াবা তেওঁক সপ্তৰ্ষিৰ মাজৰো এজন বুলি গণ্য কৰা হয়।
তেওঁৰ বংশ অথৰ্বন নামেৰে জনাজাত। অথৰ্বনে প্ৰজাপতি কৰ্দমৰ কন্যা শান্তিৰ লগত বিবাহপাশত আবদ্ধ হয় আৰু পুত্ৰ হিচাপে এজন মহান ঋষি দধীচি জন্ম দিয়ে। তেওঁক ভৃগু বংশৰ সদস্য বুলি উল্লেখ কৰা হৈছে।

মুণ্ডক উপনিষদ আৰু অন্যান্য গ্ৰন্থ অনুসৰি তেওঁ সৃষ্টিকৰ্তা দেৱতা ব্ৰহ্মাৰ মনৰ পৰা জন্ম হোৱা জ্যেষ্ঠ পুত্ৰ (মানসপুত্ৰ) আছিল।

ব্যুৎপত্তিবিজ্ঞান

বৈদিক অথৰ্বন আভেস্তান āθrauuan / aθaurun, "পুৰোহিত"ৰ সৈতে সম্পৰ্কিত, কিন্তু শব্দটোৰ ব্যুৎপত্তি এতিয়াও নিৰ্ণায়কভাৱে প্ৰতিষ্ঠিত হোৱা নাই। পৰম্পৰাগতভাৱে ইয়াক ব্যুৎপত্তিগতভাৱে আভেস্তান আটাৰৰ সৈতে জড়িত বুলি ভবা হয় যদিও কিছুমানে ইয়াক খণ্ডন কৰাৰ চেষ্টা কৰিছে।

উৎস

Boyce, Mary (2002). "Āθravan". Encyclopædia Iranica. New York: Mazda Pub. pp. 16–17. Available online at (accessed on 30 December 2012).

Witzel, Michael (2003). "Linguistic Evidence for Cultural Exchange in Prehistoric Western Central Asia". Sino-Platonic Papers Volume 129. Philadelphia: University of Pennsylvania, Department of East Asian Languages and Civilizations.

শ্ৰেণী:ঋষি
অসিত

অসিত বা কলাদেৱল বা কানহাশিৰি আছিল এজন সন্ন্যাসী তপস্বী, এজন ঋষি আৰু দৰ্শক, বৌদ্ধ তথ্যমতে প্ৰাচীন ভাৰতত বাস কৰা বুলি চিত্ৰিত কৰা হৈছে। তেওঁ বুদ্ধৰ পিতৃ শুদ্ধোধনৰ শিক্ষক আৰু উপদেষ্টা আছিল আৰু কপিলাবাস্তুৰ ৰাজকুমাৰ সিদ্ধাৰ্থ হয় মহান চক্ৰবৰ্তী হ’ব নহয় পৰম ধৰ্মগুৰু হ’ব বুলি ভৱিষ্যদ্বাণী কৰা বাবেই তেওঁ বেছিকৈ পৰিচিত; পিছলৈ সিদ্ধাৰ্থক গৌতম বুদ্ধ বুলি জনা যায়।

অসিত নামৰ আক্ষৰিক অৰ্থ হৈছে 'আঁকোৱালি লোৱা নাই' আনহাতে কানহাছিৰীৰ অৰ্থ হৈছে 'অন্ধকাৰ মহিমা'। অসিতক তপস্যাৰ অনুশীলনকাৰী তাপস হিচাপে বৰ্ণনা কৰা হৈছে। বুদ্ধৰ জন্মৰ সময়ত তেওঁ শুদ্ধধনৰ অনুমতি সাপেক্ষে অৱসৰ লৈছিল আৰু সন্যাস লৈ তপস্বী হিচাপে অৰণ্যত বাস কৰিছিল।

এটা দৰ্শনে অসিতক বোধিসত্ত্ব গোতমৰ জন্মৰ বিষয়ে সতৰ্ক কৰি দিলে, যাৰ ফলত তেওঁ অৰণ্য এৰি কেঁচুৱাটোক চাবলৈ যাত্ৰা কৰিলে, য'ত তেওঁ ভৱিষ্যদ্বাণী কৰিছিল যে তেওঁ “হয় 'চক্ৰৱৰ্তী ৰজা' নহয় বুদ্ধ হ’ব।’’ বুদ্ধ জাগ্ৰত হৈ প্ৰচাৰ আৰম্ভ কৰাৰ আগতেই তেওঁৰ নিজৰ জীৱন শেষ হ'ব বুলি হতাশ হৈ তেওঁ নিজৰ ভতিজা নলকক নিযুক্তি দিলে যাতে তেওঁ বুদ্ধৰ শিক্ষা শুনিব পাৰে। ললিতাবিস্তাৰত নলকক নাৰদত্ত বুলি কোৱা হৈছে।

নাম আৰু আনুষংগিক সংখ্যা

অসিতক কেইবাটাও বিকল্প নাম বা ডাকনামেৰে জনা গৈছিল আৰু বুদ্ধঘোষই তেওঁৰ ক'লা ৰঙৰ বাবেই তেওঁৰ নামৰ কাৰণ বুলি কয়। তেওঁক কানহা দেৱলা, কানহা ছিৰি বা ছিৰি কানহা, আৰু কাল দেৱলা নামেৰে জনাজাত আছিল।

অসিত দেৱল নামেৰে জনাজাত আন এজন ঋষি বা ঋষিক কেতিয়াবা সাহিত্যৰ উৎসত তেওঁৰ লগত বিভ্ৰান্তি কৰা হয়- এই দ্বিতীয় অসিত দেৱল প্ৰাচীন কালৰ এগৰাকী ঋষি আছিল যিয়ে বুদ্ধৰ শিষ্য হিচাপে পুনৰ জন্ম লাভ কৰিছিল। এই বিভ্ৰান্তিয়ে হয়তো বুজাব পাৰে যে ললিতাবিস্তাৰ সূত্ৰত অসিতৰ ভৱিষ্যদ্বাণীৰ দুটা সংস্কৰণ আছে- এটাত অসিতে পালি উৎসত বৰ্ণনা কৰা ধৰণে শুদ্ধধনে ভ্ৰমণ কৰে, আৰু আন এটা য'ত অসিত হিমালয়ত বাস কৰা এজন সন্ন্যাসী যিয়ে কেতিয়াও শুদ্ধধনক লগ নাপায় কিন্তু তেওঁৰ অলৌকিক শক্তিৰ বাবে বুদ্ধৰ জন্ম অনুভৱ কৰে।

পালি পৰম্পৰাত অসিত নামৰ এজন প্ৰত্যেকবুদ্ধ আৰু শিখী বুদ্ধৰ সময়ত বাস কৰা এজন ব্যক্তিৰ কথাও লিপিবদ্ধ কৰা হৈছে যিজনৰ পুনৰ জন্ম হৈছিল গোতম বুদ্ধৰ শিষ্য হিচাপে।

প্ৰাচীন পশ্চিমীয়া পণ্ডিতসকলে আচিটাক চিমিয়োনৰ সৈতে সম্পৰ্কিত কৰিছিল, যিয়ে যীচুক কেঁচুৱা অৱস্থাত আশীৰ্বাদ দিছিল।

তথ্যসূত্ৰ

শ্ৰেণী:বৌদ্ধ কিংবদন্তি
শ্ৰেণী:ভাৰতীয় দাৰ্শনিক
অপৰাজিতা দত্ত

অপৰাজিতা দত্ত , ১৯৭০ চনত জন্ম গ্ৰহণ কৰা এগৰাকী ভাৰতীয় বন্যপ্ৰাণী পৰিৱেশ বিজ্ঞানী, যিয়ে প্ৰকৃতি সংৰক্ষণ ফাউণ্ডেশ্যনৰ বাবে কাম কৰে। অৰুণাচল প্ৰদেশৰ ঘন গ্ৰীষ্মমণ্ডলীয় অৰণ্যত কৰা তেওঁৰ গৱেষণাই সফলতাৰে ধনেশ পক্ষীৰ ওপৰত গুৰুত্ব আৰোপ কৰি চোৰাং চিকাৰীৰ পৰা ৰক্ষা কৰিছে। ২০১৩ চনত হুইটলী বঁটা লাভ কৰা আঠজন সংৰক্ষণবিদৰ ভিতৰত তেওঁ অন্যতম। আই ইউ চি এন হৰ্ণবিল বিশেষজ্ঞ গোটৰ সহ-অধ্যক্ষও।

জন্ম, পৰিয়াল আৰু শিক্ষা

১৯৭০ চনৰ ৫ জানুৱাৰীত কলকাতাত জন্মগ্ৰহণ কৰা অপৰাজিতাই ১৯৭৮ চনত পৰিয়ালৰ সৈতে পিতৃয়ে একাউণ্টেণ্ট হিচাপে কাম কৰা জাম্বিয়াৰ লুছাকালৈ গুচি যায়। প্ৰকৃতিৰ প্ৰতি তেওঁৰ আগ্ৰহ লক্ষ্য কৰি লুছাকাৰ আন্তৰ্জাতিক বিদ্যালয়ৰ শিক্ষকে তেওঁক বিশেষ মনোযোগ দিলে, বিদ্যালয়খনৰ চিৰিয়াখানা ক্লাবলৈ যোগ দিয়াইছিল। আফ্ৰিকাত পাঁচ বছৰ থকাৰ পিছত পৰিয়ালটো ভাৰতলৈ উভতি আহে আৰু হাইস্কুলীয়া শিক্ষা সমাপ্ত কৰাৰ পিছত কলকাতাৰ প্ৰেচিডেন্সি ইউনিভাৰ্চিটিত উদ্ভিদ বিজ্ঞান অধ্যয়ন কৰে। স্নাতক ডিগ্ৰী লাভ কৰাৰ পিছত ভাৰতীয় বন্যপ্ৰাণী প্ৰতিষ্ঠানত যোগদান কৰে আৰু ১৯৯৩ চনত বন্যপ্ৰাণী পৰিৱেশ বিজ্ঞানত স্নাতকোত্তৰ ডিগ্ৰী লাভ কৰে। বিশ্ববিদ্যালয়ত থাকোঁতে তেওঁ আন এজন বন্যপ্ৰাণী পৰিৱেশ বিজ্ঞানৰ ছাত্ৰ চাৰু দত্ত মিশ্ৰক লগ পায় আৰু ১৯৯৯ চনত তেওঁ তেওঁক বিয়া কৰায়।
২০০৯: সম্প্ৰদায়ভিত্তিক সংৰক্ষণ প্ৰচেষ্টাৰ বাবে উইমেন অৱ ডিস্কভাৰী হিউমেনিটি বঁটা
২০১৩: হুইটলি বঁটা
bota

তথ্য সূত্ৰ

শ্ৰেণী:বিজ্ঞানী
শ্ৰেণী:পৰিৱেশ কৰ্মী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ধূপধৰা

ধূপধৰা নামনি অসমৰ গোৱালপাৰা জিলাৰ পূবে অৱস্থিত এখন গাঁও। ই মেঘালয়ৰ সীমান্তবৰ্তী এখন গাঁও।

ইয়াতে ধূপধৰা ষ্টেচন বুলি এখন ৰে'লওয়ে ষ্টেচন আছে। কামাখ্যা জংচন- নিউ বঙাইগাঁও ৰে'ল (গোৱালপাৰায়েদি) লাইনটো ইয়াৰ ওপৰেদি পাৰ হৈছে। গোৱালপাৰা হৈ নিউ বঙাইগাঁও-কামাখ্যা লাইনটোৰ দৈৰ্ঘ্য হৈছে ১৭৬ কিলোমিটাৰ, আৰু দুধনৈৰ পৰা ধূপধৰালৈকে ইয়াৰ দৈৰ্ঘ্য হৈছে ২৯.৭১ কিলোমিটাৰ।

শিক্ষা

গাঁওখনত কেইবাখনো বিদ্যালয়-মহাবিদ্যালয় আছে। সেইকেইটা হ'ল;
শংকৰদেৱ শিশু বিদ্যা নিকেতন, ধূপধৰা
ছেন্ট থেৰেছা ইংলিছ মিডিয়াম স্কুল
ধূপধৰা হাইস্কুল
চৰকাৰী বিষ্ণু ৰাভা প্ৰাথমিক বিদ্যালয়
বিষ্ণুপুৰ মাধ্যমিক বিদ্যালয়
জয়চন্দ্ৰ মেধি মাধ্যমিক বিদ্যালয়
বিকালি মহাবিদ্যালয়
ট্ৰিনিটি জুনিয়ৰ কলেজত

তথ্য সংগ্ৰহ

শ্ৰেণী:অসমৰ গাঁও
য়াওশং

য়াওশং বসন্ত ঋতুত পাঁচদিন জুৰি উদযাপন কৰা মণিপুৰৰ এটা উৎসৱ। মেইটেই কেলেণ্ডাৰৰ ‘লমটা’ মাহৰ (ফেব্ৰুৱাৰী-মাৰ্চ) পূৰ্ণিমাৰ দিনাৰ পৰা আৰম্ভ হোৱা যাওচাং মেইটেই জনগোষ্ঠীৰ এক পৰম্পৰাগত উৎসৱ। ইয়াক মণিপুৰৰ আটাইতকৈ গুৰুত্বপূৰ্ণ উৎসৱ বুলি বিবেচনা কৰা হয়। ফাঁকুৱাৰ দৰে মণিপুৰৰ হিন্দু লোকসকলৰ বাবে ই এক ৰঙৰ উৎসৱ।

বিৱৰণ

য়াওচাং উৎসৱ ঠিক সূৰ্যাস্তৰ পিছতে প্ৰতিখন গাঁৱত ‘য়াওচাং মেই থাবা’ বা খেৰেৰে নিৰ্মিত পঁজা দহনেৰে আৰম্ভ হয়। তাৰপিছত সৰু ল’ৰাবোৰে প্ৰতি ঘৰেঘৰে ধনৰ বৰঙণি বিচাৰি যায়, যাক নাকাঠেং বুলি কোৱা হয়। দ্বিতীয় দিনা মণিপুৰৰ পূব ই্ম্ফল জিলাত অৱস্থিত গোবিন্দজী মন্দিৰত স্থানীয় শিল্পীসকলে সংকীৰ্তন পৰিবেশন কৰে। দ্বিতীয় আৰু তৃতীয় দিনা ছোৱালীহঁতে সম্পৰ্কীয়ৰ ঘৰত বৰঙণি (নাকাঠেং) বিচাৰি যায় আৰু ধন সংগ্ৰহ কৰিবলৈ ৰাস্তাত হেঙাৰ ধৰে। চতুৰ্থ আৰু পঞ্চম দিনা মানুহবোৰে ইজনে আনজনক পানীত জুবুৰিয়ায়। ফুটবল বা ৰচি টনা খেল আদিৰো আয়োজন কৰা হয়। ইয়াৰোপৰি স্থানীয় জা-জলপান আদিও তৈয়াৰ কৰি ওচৰ চুবুৰীয়াৰ সৈতে বিনিময় কৰা হয়।

ৰীতি-নীতি

সূৰ্যাস্তৰ লগে লগেই প্ৰতিখন গাঁৱত য়াঅ'চাং উৎসৱৰ আৰম্ভ হয়। প্ৰথমতেই তেওঁলোকে অস্থায়ীভাৱে নিৰ্মাণ কৰা খেৰীঘৰবোৰ জ্বলায়। ইয়াক 'য়াঅ'চাং মেই থাবা' বুলি কোৱা হয়। তাৰপিছত শিশুহঁতে প্ৰতিঘৰ মানুহৰ পৰা আৰ্থিক বৰঙণি বিচাৰে। ইয়াক কোৱা হয় 'নাকাথেং'। দ্বিতীয় দিনা, স্থানীয় বেণ্ডৰ দলসমূহে 'সংকীৰ্তন' পৰিৱেশন কৰে। মণিপুৰৰ পূব ইম্ফল জিলাত থকা গোৱিন্দজীৰ মন্দিৰত এই পৰিৱেশন হয়। দ্বিতীয় আৰু তৃতীয় দিনাখন ছোৱালীসকলে তেওঁলোকে কুটুম্বৰ ঘৰলৈ গৈ 'নাকাথেং' সংগ্ৰহ কৰে আৰু ৰছী টানি পথ বন্ধ কৰি ধন সংগ্ৰহ কৰে। চতুৰ্থ আৰু পঞ্চম দিনাখন, লোকসকলে পৰস্পৰৰ গাত পানী ছটিয়ায়। ৰছী টনা আৰু ফুটবল আদি খেল খেলোৱা হয়। ইয়াৰ বাহিৰেও থলুৱাভাৱে প্ৰস্তুত কৰা খাদ্য ভগাই লোৱা হয়।

নৃত্য

এই উৎসৱৰ আন এটি বৈশিষ্ট্য হৈছে 'থাবাল চোংগবা'। ইয়াৰ অৰ্থ হৈছে 'জোনৰ তলত নৃত্য'। বিভিন্ন ঠাইৰ পৰা পুৰুষসকল উৎসৱলৈ আহে আৰু মহিলাসকলৰ লগত এক বৃত্তত ৰৈ, হাত ধৰা-ধৰিকৈ নৃত্য কৰে। ২০১৬ চনত ২৩-২৪ মাৰ্চত এই পৰ্বটো অনুষ্ঠিত হৈছিল।

উদ্‌যাপন

স্থানীয় লোকসকলে আনন্দ-উৎসৱতো জড়িত হয়। শেহতীয়াকৈ উৎসৱৰ সময়ত কিছুমান ক্ৰীড়ানুষ্ঠান আয়োজন কৰি মেইটেইসকলৰ প্ৰতিভা চিনাক্তকৰণৰ দিহা কৰা হৈছে। আনন্দৰ এই উৎসৱত ভোজভাত তথা গীত-মাতৰ উপৰিও খেল ধেমালীৰ যথেষ্ট গুৰুত্ব দিয়া দেখা যায়। মেইটেইসকল খেল-ধেমালীৰ এক চহকী পৰম্পৰা থকা জনগোষ্ঠী। এই উৎসৱৰ যোগেদি তৃণমূল পৰ্যায়ৰ প্ৰতিভাসম্পন্ন খেলুৱৈসকল উদভাষিত হৈ উঠে।

চিত্ৰ-ভঁৰাল

তথ্য উৎস

শ্ৰেণী:হিন্দুধৰ্মৰ উৎসৱসমূহ
শ্ৰেণী:ভাৰতৰ উৎসৱসমূহ
শ্ৰেণী:মণিপুৰ
হেইলি বিবাৰ

হেইলি ৰোড বিবাৰ (জন্ম: ২২ নৱেম্বৰ, ১৯৯৬) এগৰাকী আমেৰিকান মডেল, চচিয়েল মিডিয়া ব্যক্তিত্ব, সৃজনমূলক পৰিচালক আৰু ব্যৱসায়ী। তেওঁ ছালৰ যত্ন লোৱা সামগ্ৰীৰ ব্ৰেণ্ড 'ৰোড'ৰ প্ৰতিষ্ঠাপক আৰু মুখ্য সৃজনমূলক বিষয়া। ১ বিলিয়ন ডলাৰৰ এক চুক্তিত 'ই.এল.এফ.'-এ এই ব্ৰেণ্ডটো অধিগ্ৰহণ কৰিছিল। বিবাৰে গেছ, ৰালফ লৰেন আৰু টমি হিলফিগৰ দৰে প্ৰতিষ্ঠানৰ বিজ্ঞাপনতো অংশগ্ৰহণ কৰিছে।

প্ৰাৰম্ভিক জীৱন আৰু পৰিয়াল

বিবাৰৰ জন্ম ১৯৯৬ চনৰ ২২ নৱেম্বৰত এৰিজোনাৰ টুছনত হৈছিল। তেওঁৰ মাতৃ কেনিয়া ডিওডাটো এগৰাকী ব্ৰাজিলিয়ান গ্ৰাফিক ডিজাইনাৰ আৰু পিতৃ অভিনেতা ষ্টিফেন বাল্ডউইন, যি বাল্ডউইন ভাতৃসকলৰ ভিতৰত আটাইতকৈ কনিষ্ঠ। বিবাৰৰ মাতামহ হ'ল ব্ৰাজিলিয়ান সংগীতজ্ঞ ইউমিৰ ডিওডাটো। ধুমকেতু হেলিৰ নামেৰে তেওঁৰ নাম ৰখা হৈছিল।

ব্যক্তিগত জীৱন

বিবাৰে এগৰাকী ধ্ৰুপদী বেলে নৃত্যশিল্পী হিচাপে কাম কৰি ভাল পাইছিল, যদিও তেওঁ ইয়াক পেচা হিচাপে লোৱাৰ কথা ভবা নাছিল। তেওঁ ১২ বছৰ ধৰি প্ৰশিক্ষণ লৈছিল আৰু কেইবাবাৰো আঘাতপ্ৰাপ্ত হোৱাৰ পিছতো নৃত্য অব্যাহত ৰাখিছিল। ১৬ বছৰ বয়সত মডেল হিচাপে কামৰ সুযোগ পোৱাৰ পিছত তেওঁ বেলে নৃত্য এৰি দিয়ে। ইংৰাজীৰ উপৰি বিবাৰে অলপ পৰ্তুগীজ ভাষাও ক'ব পাৰে, কাৰণ তেওঁৰ মাতৃৰ পৰিয়ালটো ব্ৰাজিলিয়ান।

হেইলি আৰু জাষ্টিন বিবাৰৰ মাজত ২০১৫ চনৰ ডিচেম্বৰত এমাহ ধৰি এটা সম্পৰ্ক আছিল, যদিও ২০১৬ চনৰ জানুৱাৰীত তেওঁলোকৰ বিচ্ছেদ ঘটে। পৰৱৰ্তী সময়ত ২০১৮ চনৰ জুন মাহত তেওঁলোক পুনৰ একত্ৰিত হয়। ২০১৮ চনৰ জুলাই মাহত তেওঁলোকৰ আঙঠি পিন্ধোৱা পৰ্ব সম্পন্ন হয় আৰু একে বছৰৰে নৱেম্বৰ মাহত তেওঁলোকে বিবাহপাশত আবদ্ধ হোৱাৰ কথা নিশ্চিত কৰে। ২০১৯ চনৰ ৩০ ছেপ্টেম্বৰত দক্ষিণ কেৰোলাইনাত তেওঁলোকে দ্বিতীয়বাৰৰ বাবে বিবাহৰ আনুষ্ঠানিকতা সম্পন্ন কৰিছিল। ২০২৪ চনৰ ৯ মে’ত ঘোষণা কৰা হৈছিল যে হেইলি তেওঁলোকৰ প্ৰথম সন্তানৰ মাতৃ হ’বলৈ আগবাঢ়িছে। ২০২৪ চনৰ ২৩ আগষ্টত তেওঁলোকে পুত্ৰ সন্তানৰ জন্মৰ কথা ঘোষণা কৰে। ২০২৪ চনৰ হিচাপত বিবাৰে তেওঁৰ স্বামীৰ সৈতে কেলিফৰ্ণিয়াৰ লা কুইণ্টাত বসবাস কৰে। ইয়াৰ আগতে তেওঁলোকে কানাডাৰ অণ্টাৰিঅ'ত বাস কৰিছিল।

বিবাৰক এগৰাকী ইভানজেলিকেল খ্ৰীষ্টান হিচাপে ডাঙৰ-দীঘল কৰা হৈছিল আৰু তেওঁ 'চাৰ্চহোম' নামৰ গীৰ্জালৈ যায়, য’লৈ তেওঁৰ স্বামীও যায়।

২০২০ চনৰ বিশ্ব মানসিক স্বাস্থ্য দিৱসত তেওঁ আমেৰিকা যুক্তৰাষ্ট্ৰৰ ৰাষ্ট্ৰপতি নিৰ্বাচনৰ বাবে জো বাইডেনক সমৰ্থন আগবঢ়াইছিল।

তথ্যসূত্ৰ

বাহ্যিক সংযোগ

শ্ৰেণী:মডেল
শ্ৰেণী:আমেৰিকা যুক্তৰাষ্ট্ৰৰ ব্যক্তি
মামী

মামী হ'ল প্ৰাচীন ইজিপ্টৰ লোকসকলে বিশেষ পদ্ধতিৰে অক্ষত অৱস্থাত সংৰক্ষিত কৰি ৰখা মানুহ (বা আন জীৱৰ) মৃতদেহ। আজিৰপৰা ৫০০০ বছৰ আগেয়েই মিছৰীয় লোকসকলে নানা ৰাসায়নিক পদাৰ্থ মিহলাই মৃতদেহ সমূহ সংৰক্ষণ কৰি ৰখা কৌশলৰ বিষয়ে জানিছিল। সাধাৰণতে প্ৰাচীন ইজিপ্টৰ (এতিয়াৰ ইজিপ্তৰ) ৰাজপৰিয়ালৰ সদস্য বা তেনে কোনো সম্ভ্ৰান্ত পৰিয়ালৰ লোকসকলৰ মৃতদেহসমূহ মামী হিচাপে সংৰক্ষণ কৰি ৰখা হৈছিল।
মিছৰবাসীসকলে বিশ্বাস কৰিছিল যে মৃত্যুৰ পাছত মৃতদেহৰ কোনো অনিষ্ট নহ'লে তেওঁ জীৱিত অৱস্থাত থকাৰ দৰে স্বৰ্গত বাস কৰিবলৈ পায়।

তথ্যসূত্ৰ

শ্ৰেণী:প্ৰাচীন ইজিপ্ট
কেট্ৰিন মেকে

কেথেৰিন জুলিয়া মেকে (জন্ম বিলষ্টন; ১২ নৱেম্বৰ ১৮৬৪ – ২৮ মাৰ্চ ১৯৪৪), তেওঁৰ পোছাকী নাম কেটৰিনে নামেৰে জনাজাত আছিল, অষ্ট্ৰেলিয়াত জন্মগ্ৰহণ কৰা নিউজিলেণ্ডৰ এগৰাকী সাংবাদিক, ঔপন্যাসিক আৰু ৰান্ধনী। তেওঁৰ মাৰ্জিত সামাজিক স্তম্ভ আৰু বেষ্টচেলাৰ কিতাপ প্ৰেকটিকেল হোম কুকাৰী চেটছ এণ্ড ৰেচিপিছ (১৯২৯)ৰ বাবে তেওঁ বেছিকৈ পৰিচিত আছিল।
নিউজিলেণ্ডৰ প্ৰথমগৰাকী মহান খাদ্য লেখিকা হিচাপে তেওঁক বৰ্ণনা কৰা হৈছে।

প্ৰাথমিক জীৱন আৰু পৰিয়াল

১৮৬৪ চনৰ ১২ নৱেম্বৰত অষ্ট্ৰেলিয়াৰ ভিক্টোৰিয়াৰ মেৰিনোত জন্মগ্ৰহণ কৰিছিল মেকে। তেওঁৰ পিতৃ-মাতৃ আছিল এলেন অগাষ্টিন মেকএলিগট আৰু তেওঁৰ স্বামী জৰ্জ ইয়াৰা বিলষ্টন, এজন থানাৰ মালিক আৰু চৰণীয়া পথাৰ আৰু তেওঁলোকৰ নটা সন্তানৰ ভিতৰত তেওঁ আছিল পঞ্চমজন। মেকে ভেড়াৰ ষ্টেচনত ডাঙৰ-দীঘল হৈছিল আৰু ১০ বছৰ বয়সলৈকে স্কুলত পঢ়িছিল।

মেকে কিশোৰ অৱস্থাত লিখিবলৈ আৰম্ভ কৰিছিল আৰু ১৭ বছৰ বয়সলৈকে ইভছ ছেক্ৰিফাইচ নামৰ এখন ধাৰাবাহিক উপন্যাস দ্য অষ্ট্ৰেলিয়ান জাৰ্নেলত প্ৰকাশ কৰিছিল। তেখেতৰ উপন্যাস আৰু চুটিগল্প দ্য অষ্ট্ৰেলিয়ান, হেমিল্টন স্পেক্টেটৰ আৰু ছিডনী বুলেটিনত প্ৰকাশ পাইছিল।

১৯০৮ চনৰ আগষ্ট মাহত তেওঁ ৱেলিংটনত দ্য নিউজিলেণ্ড টাইমছৰ "লেডী এডিটৰ" হিচাপে কাম কৰিবলৈ আৰম্ভ কৰে, প্ৰায় দুগুণ দৰমহাৰ বাবে, কিন্তু টাইমছত দীঘলীয়া সময় আৰু পুত্ৰৰ স্কুলৰ মাচুল দিবলগীয়া মানসিক চাপত তাই ক্লান্ত হৈ পৰিছিল। ১৯০৯ চনৰ নৱেম্বৰ মাহত তেওঁৰ স্নায়ু বিকল হৈ পদত্যাগ কৰে আৰু তাৰ পিছত তেওঁ পুনৰ অকলেণ্ডত থাকিবলৈ লয়। প্ৰথম বিশ্বযুদ্ধৰ সময়ত তেওঁ পাৰ্নেলৰ উপকণ্ঠ অঞ্চলত এটা চাহৰ কিয়স্ক চলাইছিল। ১৯১৯ চনত যেতিয়া তেওঁৰ বিচ্ছিন্ন স্বামীৰ মৃত্যু হয় তেতিয়া তেওঁ অকলেণ্ড এৰি কেণ্টাৰবেৰীলৈ গুচি যায় য'ত তেওঁৰ ছোৱালীজনী এতিয়া বাস কৰে, য'ত তেওঁ বহু বছৰ ধৰি কেইবাটাও ভেড়াৰ ষ্টেচনত ৰান্ধনী হিচাপে কাম কৰে।তেওঁ নিয়মিতভাৱে বিভিন্ন বিষয়ত লিখি থাকিল, প্ৰায় ২০টা ভিন্ন ছদ্মনাম ব্যৱহাৰ কৰি, অষ্ট্ৰেলিয়া, অটাগো উইটনেছ আৰু দ্য ছানৰ দৰে প্ৰকাশনৰ বাবে।

১৯৪৪ চনৰ ২৮ মাৰ্চত ক্ৰাইষ্টচাৰ্চত মেকেৰ মৃত্যু হয়। তেওঁৰ পুত্ৰ কাকতৰ সম্পাদক হয় আৰু কন্যা নিজেই মোনা ট্ৰেচি নামেৰে এগৰাকী প্ৰচুৰ সাংবাদিক আৰু লেখিকা হয়।

তথ্যসূত্ৰ

শ্ৰেণী:নিউজিলেণ্ডৰ ব্যক্তি
শ্ৰেণী:সাংবাদিক
শ্ৰেণী:লেখিকা
মায়াৱতী

মায়াৱতী হ'ল ভাৰতৰ এগৰাকী ৰাজনৈতিক মহিলা। তেঁও আগতে উত্তৰ প্ৰদেশৰ মুখ্যমন্ত্ৰীও আছিল। তেঁও বহুজন সমাজ পাৰ্টি (BSP)ৰ নেত্ৰীও আছিল। ২০০৭ চনৰ বিধানসভা নিৰ্বাচনত তেঁওৰ দলে ৰাজ্যত সংখ্যাগৰিষ্ঠতা লাভ কৰে আৰু তেঁও মুখ্যমন্ত্ৰীৰ পদত অধিষ্ঠিত হয়। ইয়াৰ আগতেও মায়াৱতীয়ে তিনিবাৰকৈ সৰু-সৰু কাৰ্যকালৰ বাবে ১৯৯৫ চন, ১৯৯৭ চন আৰু ভাৰতীয় জনতা পাৰ্টীৰ সমৰ্থনৰ লগতে ২০০২ চনৰ পৰা ২০০৩ চনলৈ উত্তৰ প্ৰদেশৰ মুখ্যমন্ত্ৰী হয়। তেঁও প্ৰথমগৰাকী দলিত মহিলা যিয়ে ভাৰতৰ কোনো ৰাজ্যৰ মুখ্যমন্ত্ৰী হয়।

ব্যক্তিগত জীৱন

১৯৫৬ চনৰ ১৫ জানুৱাৰীত নতুন দিল্লীৰ এটা দলিত পৰিয়ালত মায়াৱতীৰ জন্ম হৈছিল। মায়াৱতীৰ সম্পূৰ্ণ নাম হ'ল মায়াৱতী প্ৰভু দাস। তেঁওৰ পিতৃৰ নাম প্ৰভু দয়াল আৰু মাতৃৰ নাম ৰামৰতী। তেঁওৰ পিতৃ আছিল এজন ভাৰতীয় ডাক বিভাগৰ এজন কৰ্মচাৰী। মায়াৱতীৰ ছজন ভাতৃ আৰু দুজনী ভনীয়েক আছিল। তেঁওৰ পৈতৃক গাঁও হ'ল বাদলপুৰ যি উত্তৰ প্ৰদেশৰ গৌতমবুদ্ধ নগৰ জিলাত অৱস্থিত। বি.এ. পৰীক্ষাত উত্তীৰ্ণ হৈ তেখেতে দিল্লীৰ কালিন্দী কলেজৰ পৰা এল.এল.বি. উপাধি গ্ৰহণ কৰে। ইয়াৰ উপৰিও তেখেতে বি.এড. ডিগ্ৰী গ্ৰহণ কৰে। ৰাজনীতিলৈ অহাৰ আগতে তেঁও দিল্লীৰ এখন বিদ্যালয়ত শিক্ষিকা হিচাপে কাম কৰিছিল। মায়াৱতীয়ে ভাৰতীয় প্ৰশাসনিক সেৱাৰ পৰীক্ষাৰ বাবেও অধ্যয়ন কৰিছিল, কিন্তু ১৯৭৭ চনত দলিত ৰাজনৈতিক নেতা কাঞ্চীৰামক লগ পোৱাৰ পাছত তেখেতে সম্পূৰ্ণ ৰাজনীতিজ্ঞ হোৱাৰ নিৰ্ণয় লয়।

ৰাজনৈতিক জীৱন

মায়াৱতীয়ে নিজৰ প্ৰথম নিৰ্বাচনৰ পাতনি মেলিছিল উত্তৰ প্ৰদেশৰ মুজফ্ফৰনগৰৰ কৈৰানা লোকসভাত। তেঁও অবিবাহিত আৰু নিজৰ সমৰ্থকবোৰৰ মাজত তেঁও 'বহনজী' নামেৰে পৰিচিত। ২০০৭ চনৰ ১৩ মে'ত তেঁও উত্তৰ প্ৰদেশৰ মুখ্যমন্ত্ৰীৰ ৰূপত চতুৰ্থবাৰৰ বাবে শপত গ্ৰহণ কৰে।

তথ্যসূত্ৰ

বাহ্যিক সংযোগ

আনুষ্ঠানিক বায়'ডাটা
মায়াৱতীৰ ফেচবুক পৃষ্ঠা
বহুজন সমাজ পাৰ্টী
শ্ৰেণী:জীৱিত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ব্যক্তি
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
প্ৰীতি জিণ্টা

প্ৰীতি জিণ্টা (pronounced ; জন্ম-৩১ জানুৱাৰী ১৯৭৫) হৈছে এগৰাকী ভাৰতীয় অভিনেত্ৰী আৰু উদ্যোগী৷ তেখেতৰ সৰহভাগ ছবি হিন্দী ভাষাৰে৷ ইংৰাজ সাহিত্য আৰু অপৰাধমূলক মনোবিজ্ঞানত স্নাতকডিগ্ৰী লাভ কৰাৰ অন্তত প্ৰীতিয়ে ১৯৯৮ চনত দিল ছে... নামৰ ছবিখনৰ জৰিয়তে অভিষেক বলিউদত পদাৰ্পণ কৰে৷ ১৯৯৮ চনতে তেখেতৰ আন এখন জনপ্ৰিয় ছবি ছ'লজাৰয়েও মুক্তি লাভ কৰে৷ ছবিদুখত অভিনয়ৰ বাবে তেখেতে ফিল্মফেয়াৰৰ পৰা শ্ৰেষ্ঠ নৱাগতাৰ বঁটা লাভ কৰে৷ ২০০০ চনত মুক্তিলাভ কৰা ছবি ক্যা কেহনাত প্ৰীতিয়ে এগৰাকী অকলশৰীয়া কিশোৰী মাতৃৰ চৰিত্ৰ ৰূপায়ণ কৰে৷ পৰৱৰ্তী কালত তেখেতে বহুতো ভিন্নধৰ্মী চৰিত্ৰৰ সফল ৰূপায়ণেৰে বলিউডত নিজকে প্ৰতিষ্ঠা কৰে৷ তেখেতৰ কিছুমান চৰিত্ৰ সাংস্কৃতিকভাৱে দ্ব্যৰ্থপূৰ্ণ৷ তেখেতে নিৰ্বাচন কৰা অপ্ৰচলিত স্ক্ৰীণ-উপস্থিতিয়ে বলিউডৰ নায়িকাৰ বহুপ্ৰচলিত আৰু আৰোপিত ধাৰণাটোৰ পৰিৱৰ্তন কৰে বুলি ভবা হয়৷ সুদীৰ্ঘ কেৰিয়াৰত প্ৰীতি জিণ্টাই ফিল্মফেয়াৰ, আইফাকে ধৰি তেখেতে বহুকেইটা জনপ্ৰিয় আৰু সমাদৃত বঁটা এতিয়ালৈকে অৰ্জন কৰিবলৈ সক্ষম হৈছে৷

সংক্ষিপ্ত জীৱন

১৯৭৫ চনৰ ৩১ জানুৱাৰীত প্ৰীতি জিণ্টাৰ হিমাচল প্ৰদেশৰ ছিমলাত জন্ম হয়৷ তেখেতৰ জন্ম হৈছিল এটি ৰাজপুত পৰিয়ালত৷

প্ৰীতিৰ পিতৃ আছিল দুৰ্গানন্দ জিণ্টা৷ তেখেত আছিল ভাৰতীয় স্থলসেনাৰ এগৰাকী বিষয়া৷ প্ৰীতিৰ তেৰ বছৰ বয়সত দুৰ্গানন্দ জিণ্টাৰ এটা শোকাৱহ দুৰ্ঘটনাত পতিত হৈ মৃত্যু হয়৷ দুৰ্ঘটনাটোত তেখেতৰ মাতৃও গভীৰভাৱে আঘাতপ্ৰাপ্ত হয়৷ দুটা বছৰৰ বাবে তেখেতে শয্যাশায়ী হৈ থাকিবলগাত পৰে৷ প্ৰীতিৰ দুগৰাকী ভ্ৰাতৃ হৈছে দীপাংকৰ আৰু মনিষ৷ দীপাংকৰ এগৰাকী বিষয়া আৰু মনিষ কেলিফৰ্ণিয়াৰ নিবাসী৷

প্ৰীতিয়ে পঢ়াশালীয়া শিক্ষা গ্ৰহণ কৰে "কনভেণ্ট অৱ জেছাছ এণ্ড মেৰি"ত৷ ইয়াৰ পিছত তেখেতক ছিমলাৰ ছেইণ্ট বেডে কলেজত নামভৰ্তি কৰা হয়৷ এইখন শিক্ষানুষ্ঠানৰ পৰা তেখেতে অপৰাধমূলক মনোবিজ্ঞানত স্নাতকোত্তৰ ডিগ্ৰী অৰ্জন কৰে৷ অৱশ্যে পাছত মডেলিঙৰ পৃথিৱীত পদাৰ্পণ কৰে৷ শেখৰ কাপুৰৰ বাবে প্ৰীতিয়ে এটা অডিশ্যন দিয়ে আৰু কাপুৰে তেখেতক অভিনেত্ৰী হ'বৰ বাবে প্ৰস্তাৱ আগবঢ়ায়৷ প্ৰীতিয়ে পোনপ্ৰথমে ঋতিক ৰোশন অভিনীত তাৰা ৰাম পাম পামত অভিনয়ৰ বাবে বন্দোৱস্ত কৰা হৈছিল যদিও শেষপৰ্যায়ত ছবিখন বাতিল কৰা হয়৷

২০০০ চনত প্ৰীতি জিণ্টাই ক্যা কেহনা নামৰ ছবিখনত অভিনয় কৰে৷ ছবিখনে অপ্ৰত্যাশিতভাৱে বক্স অফিচত সফলতা লাভ কৰে৷ পৰৱৰ্তী সময়ত প্ৰীতি জিণ্টাই চ'ৰি চ'ৰি চুপকে চুপকে (২০০১), দিল চাহতা হ্যেয় (২০০১), দিল হ্যেয় তুম্‌হাৰা, আৰমান (২০০৩)ৰ দৰে ছবিত অভিনয় কৰে৷ ২০০৩ চনত মুক্তিলাভ কৰা কল হো না হোৰ বাবে প্ৰীতি জিণ্টাই ফিল্মফেয়াৰৰ পৰা শ্ৰেষ্ঠ অভিনেত্ৰীৰ বঁটা লাভ কৰে৷ সেইটো বছৰতে মুক্তি লাভ কৰা কোয় মিল গয়া হৈছে প্ৰীতিয়ে অভিনয় কৰা এখন সফল কল্প-বিজ্ঞানধৰ্মী ছবি৷ ২০০৪ চনত প্ৰীতিয়ে ৱীৰ-ঝাৰা নামৰ ছবিখনত শীৰ্ষ চৰিত্ৰত অভিনয় কৰে৷ ২০০৮ চনত প্ৰীতিয় হেভেন অন আৰ্থ নামৰ কানাডীয়ান ড্ৰামা ছবিখনত অভিনয় কৰে৷ ছবিখনৰ বাবে তেখেতে ছিলভাৰ হিউগোৰ শ্ৰেষ্ঠ অভিনেত্ৰীৰ বঁটা লাভ কৰে আৰু গিনি বঁটাৰ শ্ৰেষ্ঠ অভিনেত্ৰীৰ বাবে মনোনীত হয়৷

২০০৮ চনত প্ৰীতিয়ে নেছ ৱাদিয়া, মোহিত বৰ্মন আৰু আন কেইগৰাকীমানৰ লগ লাগি আইপিএলত প্ৰতিদ্বন্দ্বিতাৰ বাবে মোহালীৰ টি-টুৱেণ্টি দলটোৰ ক্ৰয় আৰু গঠন কৰে৷

২০০৪ চনত প্ৰীতি জিণ্টাই বিবিচি নিউজ অনলাইনৰ বাবে দক্ষিণ-এছীয় ধাৰভাষ্যকাৰৰ গোট এটাৰ লগত সংযুক্ত হয়৷ ২০০৪ চনৰ জানুৱাৰীত প্ৰীতিয়ে লিখা "The changing face of Bollywood" প্ৰবন্ধটো প্ৰকাশিত হয়৷

২০১৬ চনৰ ২৯ ফেব্ৰুৱাৰীত প্ৰীতি জিণ্টাই তেখেতৰ দীৰ্ঘদিনীয়া সংগী গিন গুডএনাফৰ লগত লছ এঞ্জেলছত বিবাহ-পাশত আবদ্ধ হয়৷

তথ্যসূত্ৰ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ফিল্মফেয়াৰ বঁটা বিজয়ী
ফ্ৰেডৰিক ডুনকান মাইকেল হাল্ডেন

ফ্ৰেডৰিক ডুনকান মাইকেল হাল্ডেন (; জন্ম: ১৪ ছেপ্টেম্বৰ ১৯৫১) এজন ব্ৰিটিছ পদাৰ্থ বিজ্ঞানী। তেওঁ আমেৰিকাৰ প্ৰিন্সটন বিশ্ববিদ্যালয়ৰ পদাৰ্থ বিজ্ঞান বিভাগৰ সন্মানীয় ইউজিন হিগিন্স আসনৰ অধ্যাপক আৰু পেৰিমিটাৰ ইনষ্টিটিউট ফৰ থিয়ৰীটিকেল ফিজিক্সেৰ সন্মানীয় আসনৰ অধ্যাপক।
তেওঁ ডেভিদ জেমছ থুলছ আৰু জন মাইকেল কষ্টাৰলিটজৰ লগত পদাৰ্থৰ ট'প'লজিকেল ফেজ ট্ৰান্সজিছন বিষয়ৰ বাবে যুটীয়া ভাবে ২০১৬ চনৰ পদাৰ্থ বিজ্ঞানৰ নোবেল বঁটা লাভ কৰে।

শিক্ষা আৰু কৰ্মজীৱন

তেওঁ চেইণ্ট প'লছ স্কুল, লণ্ডন আৰু খ্ৰীষ্ট'ছ কলেজ, কেম্ব্ৰিজত শিক্ষা লাভ কৰে। তেওঁ মৌলিক ঘনীভুত পদাৰ্থ বিজ্ঞানৰ দিশত ভালে মান অৱদান আগবঢ়াইছে। তাৰে ভিতৰত উল্লেখযোগ্য হল: তৰলৰ লুটটিংগাাৰ সূত্ৰ, একমাত্ৰীয় স্পীন চেইনৰ সূত্ৰ, ফ্ৰেকচনেল কোৱাণ্টাম হল ইফেক্ট, এক্সক্লুচিভ পৰিসংখ্যা, এনটেংগেল বৰ্ণালী ইত্যাদি।

বঁটা আৰু সন্মান

আমেৰিকান ফিজিকেল ছোচাইটিৰ অলিভাৰ ই. বাকলী বঁটা(১৯৯৩)
আলফ্ৰেড পি. শ্লোণ ফাউণ্ডেচনৰ ৰিচাৰ্ছ ফেলো(১৯৮৪-৮৮)
লৰেণ্টজ আসন(২০০৮)
ডিৰাক মেডেল (২০১২)
পদাৰ্থ বিজ্ঞানৰ নোবেল বঁটা (২০১৬)

লগতে তেওঁ লণ্ডনৰ ৰয়েল ছোচাইটি, বস্তনৰ আমেৰিকান একাডেমী অফ আৰ্টছ এণ্ড চাইন্স, আমেৰিকান ফিজিকেল ছোচাইটি, যুক্তৰাষ্ট্ৰৰ ইনষ্টিটিউট অফ ফিজিক্স আৰু আমেৰিকান এছোচিয়েছচন ফৰ দা এডভান্সমেণ্ট অফ চাইন্সৰ সন্মানীয় ফেলোশ্বিপ লাভ কৰিছে।

তথ্য উৎস

বাহ্যিক সংযোগ

শ্ৰেণী:যুক্তৰাজ্যৰ ব্যক্তি
শ্ৰেণী:পদাৰ্থ বিজ্ঞানী
শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
নৰকাসুৰ (চলচ্চিত্ৰ)

নৰকাসুৰ নিপ বৰুৱা পৰিচালিত আৰু ১৯৬২ চনত মুক্তি পোৱা এখন পৌৰাণিক কথাছবি। অতুলচন্দ্ৰ হাজৰিকাৰ নাটক 'নৰকাসুৰ'ৰ ওপৰত ভিত্তি কৰি এই চলচ্চিত্ৰৰ চিত্ৰনাট্য লিখা হৈছিল। ছবিখনত প্ৰাগজ্যোতিষপুৰৰ অসুৰ ৰজা নৰকাসুৰৰ উপৰিও বীৰ ঘটোৎকচ আৰু বাণৰজাৰ কথাও আছে।

'নৰকাসুৰ'ৰ এটা প্ৰিণ্ট ছবি পৰিবেশক সদা চৌধুৰীৰ লগত আছে, কিন্তু ছবিখনৰ দুটা জনপ্ৰিয় গীত সেই প্ৰিণ্টটোত নাই। এই প্ৰিণ্টটোকে গুৱাহাটী দূৰদৰ্শনত দেখুওৱা হৈছিল।

নিৰ্মাণৰ আঁৰৰ কাহিনী

ছবিখনৰ কাহিনী

অভিনয়ত

{|width=60%
-
ফণী শৰ্মা (নৰকাসুৰ)
জ্ঞানদা কাকতি (নৰকাসুৰৰ মাতৃ বসুমতী)
ইভা আচাও (নৰকৰ ৰাণী মায়া)
তৰুণ চৌধুৰী (সৰুকালৰ নৰকাসুৰ)
ধৰণীধৰ চৌধুৰী (বিশ্বকৰ্মা)
হৰেণ দাস
নৰহৰি শইকীয়া
বীণা দাস
ব্ৰজেন বৰুৱা (শ্ৰী কৃষ্ণ)
অমলেন্দু বাগ্চী
চিত্ৰা দাস
ধৰণী বৰ্মন
আব্দুল আজিজ
পীৰবক্স
আতোৱাৰ ৰহমান (ঘটোৎকচ) আদি। কণ্ঠদান কৰিছিল ব্ৰজেন বৰুৱা, তৰুলতা দাস, মিনু দাস, মীৰা চেতাৰ্জী আৰু বহুতে।

তথ্য উৎস

বাহ্যিক সংযোগ

ইউটিউৱত নৰকাসুৰ ছবি

শ্ৰেণী:অসমীয়া চলচ্চিত্ৰ
শ্ৰেণী:১৯৬০ দশকৰ অসমীয়া চলচ্চিত্ৰ